U Beogradu i Nišu u toku je prvi državni Hakaton, takmičenje 14 timova dizajnera i programera koji se nadmeću za najbolje tehnološko rešenje koje treba da unapredi nacionalni portal eUprava.

Izvor: Tanjug

Takmičenje, koje je počelo juče, traje 48 časova. a tri tima dobiće nagradu od 2.500 dolara za nabavku IT opreme. Portala eUprava. Takmičare je danas obišla i premijerka Ana Brnabić. Kako kaže cilj Vlade je da se u unaprejenju portala eUprava država oslanja na domaću kreativnost.

“U prošlom periodu, i kada smo razvijali elektronsku upravu, što je išlo dosta sporo i dosta teško, opet smo se nažalost oslanjali na velike kompanije, na strane korporacije. Ja sam zamolila moj tim da stavimo tačku na to, i da krenemo više da radimo sa domaćim inovatorima, domaćim start-ap kompanijama, pojedincima, da što više uključimo sve nas - građane, akademiju, fakultete - u ovaj proces”, poručila je premijerka Brnabić.